smcproject/ml-wiki-sentences huggingface dataset:
ഇവയുടെ തണ്ടുപോലുള്ള (stem) ഭാഗങ്ങളുടെ ഉള്ളിലാണ് അസ്ഥികൂടം കാണപ്പെടുന്നത്.
ഇതിനെ ചുറ്റി ഒരു പൊതുകലയുണ്ട്; ഇതിൽ നിറയെ സ്കന്ധങ്ങളും.
തണ്ടിന്റെ അക്ഷത്തിനു ലംബമായി അംഗങ്ങൾ വളർന്ന് പുറത്തേക്കു തള്ളിനില്ക്കുന്നു.
സ്കന്ദങ്ങൾ ഈ അംഗങ്ങളെ തമ്മിൽ ബന്ധിപ്പിക്കുന്നു.
പെന്നാറ്റുലേഷിയ
(Pennatulacea)
കടൽപേനകൾ.
മാംസളമായ സംഘജീവികളാണ് ഇവയെല്ലാം.
പ്രധാനമായ അംഗം വളരെ നീളത്തിൽ വളർന്ന് സംഘജീവിയുടെ ഒരു ഞെട്ട് പോലെ നിൽക്കുന്നു.
അതിന്റെ ഇരുപാർശ്വങ്ങളിലും മറ്റംഗങ്ങൾ വളരുന്നു.
ചിലതിൽ രണ്ടാമത് പറഞ്ഞതരം അംഗങ്ങൾ പ്രധാനാംഗത്തിന്റെ എല്ലാ വശത്തേക്കും വളർന്നുനിൽക്കുന്നതു കാണാം.
പ്രധാനാംഗത്തിന്റെ മധ്യത്തിലാണ് അസ്ഥികൂടം സ്ഥിതിചെയ്യുന്നത്.
മറ്റംഗങ്ങൾ മേൽ വിവരിച്ചമാതിരി രണ്ടുതരമാണ് - ആഹാരപ്രക്രിയ നടത്തുന്നവയും ജലപ്രവാഹത്തെ നയിക്കുന്നവയും.
സൊവാന്തേറിയ
(Zoantharia)
ഗ്രാഹികളും (tentacles) ഉൾഭിത്തികളും വളരെ അധികമായിരിക്കും (ഒരിക്കലും 8 ആയിരിക്കയില്ല).
ഗ്രാഹികൾ ലഘുവും കമ്പിളിനാരങ്ങയുടെ അല്ലികളോട് സാദൃശ്യമുള്ളവയുമാണ്.
തൊണ്ടയുടെ രണ്ടു കോണുകളിലും പാത്തി കാണപ്പെടുന്നു.
സൊവാന്തേറിയ ഭിന്നജാതീയമായ  ഒരു വിഭാഗമാണ്.
ഇവയെ 5 വർഗങ്ങളായി തിരിച്ചിരിക്കുന്നു.
ആക്റ്റിനിയേറിയ
(Actiniaria)
കടൽ പുഷ്പങ്ങൾ.
സംഘജീവികൾ അല്ല.
ഇവയിൽ അസ്ഥികൂടങ്ങൾ കാണപ്പെടുന്നില്ല.
, കല്ലുകളിലോ, സഞ്ചരിക്കുന്ന മറ്റു ജീവികളിൽ പറ്റിപ്പിടിച്ചോ, മണ്ണ് തുരന്ന് അതിലോ ആണ് സാധാരണ ജീവിക്കുന്നത്.
പറ്റിപ്പിടിച്ചിരിക്കുമെങ്കിലും നിരങ്ങി നീങ്ങുവാൻ കഴിയുന്നു.
ശരീരം വൃത്തസ്തംഭാകൃതിയിലുള്ളതാണ്.
മാഡ്രിപൊറേറിയ
(Madriporaria) ബ്ലാക്ക്‌കോറൽ
മാതൃകാപവിഴപ്പുറ്റ്.
സ്റ്റോണീ (stony) കോറൽസ്.
കൂടുതലും സംഘജീവികൾ.
അംഗങ്ങൾ കടൽ പുഷ്പങ്ങളെപ്പോലിരിക്കും.
പക്ഷേ നിരങ്ങിനീങ്ങുവാൻ കഴിവില്ല.
ഓരോ അംഗവും കപ്പിന്റെ ആകൃതിയിലുള്ള ഒരു അസ്ഥികൂടം സ്രവിച്ച് അതിനകത്തിരിക്കുന്നു.
കപ്പിന്റെ ഉള്ളിൽ നിന്നും ജീവിയുടെ ഉൾഭിത്തികളുടെ മധ്യഭാഗത്തേക്ക് അസ്ഥികൂടം തള്ളിനിൽക്കും (sclerosepta).
എല്ലാ ജീവികളുടെയും അസ്ഥികൂടം ഒന്നിച്ചിരിക്കയാൽ വളരെ വിസ്തൃതമായിരിക്കും.
പഴയ ജീവികളിൽ പുതിയ മുളകൾ ആവിർഭവിച്ച് വളർന്നാണ് വലിയ സംഘജീവികളായിത്തീരുന്നത്.
കടലിൽ പലയിടങ്ങളിലും കാണുന്ന പവിഴപ്പുറ്റുനിരകൾ പ്രധാനമായും മാതൃകാപവിഴപ്പുറ്റുകളെക്കൊണ്ട് ഉണ്ടായവയാണ്.
സൊവാന്തിഡിയ
(Zoanthidia)
മിക്കവയും സംഘജീവികൾ.
അസ്ഥികൂടം ഇല്ല.
അംഗങ്ങൾ ഏറെക്കുറെ പുഷ്പജീവികളുടേതുപോലിരിക്കും.
സംഘജീവികൾ സ്കന്ദങ്ങൾ കൊണ്ടോ ചുവട്ടിലുള്ള പൊതുകലകൊണ്ടോ ബന്ധിക്കപ്പെട്ടിരിക്കുന്നു.
കനമായ പൊതുകലയിൽനിന്നും അംഗങ്ങളുടെ മുഖഭാഗം (oral end) മാത്രം പുറത്തേക്ക് തള്ളിനിൽക്കും.
ആന്റിപതേറിയ
(Antipatharia)
കരിംപവിഴം അഥവാ മുൾപവിഴം.
ശോഷിച്ച് ചെടികളെപ്പോലുള്ള സംഘജീവികൾ.
ഉള്ളിലൂടെ ഒരു അസ്ഥികൂടകാണ്ഡം ഉണ്ട്; ഇതിനെ ചുറ്റി ഒരു പൊതുകലയും.
അതിൽനിന്നും ജീവികൾ പുറത്തേക്കു തള്ളിനിൽക്കുന്നു.
സെറിയാന്തേറിയ
(Ceriantharia)
കടൽപുഷ്പം പോലുള്ള ഏകഗണവിഭാഗം.
മണലിൽ കുഴികളുണ്ടാക്കി അതിനുള്ളിലാണ് ജീവിക്കുന്നത്.
മുകൾഭാഗം മാത്രമേ മണൽപ്പരപ്പിനുമുകളിൽ വരികയുള്ളു.
മുഖത്തുള്ള ഗ്രാഹികൾ രണ്ടു വൃത്തങ്ങളിലായിട്ടായിരിക്കും.
വൃത്തസ്തംഭാകൃതിയിലുള്ള ശരീരത്തിന്റെ ചുവട്ടിൽ ഒരു ദ്വാരം കാണപ്പെടുന്നു.
ചിത്രശാല കടൽ-ആനിമൊണുകൾ ബ്രയിൻ കോറൽ കടൽ വിശറി ഹ്യൂമൻ അനസ് ഗ്രസനി ഉൾഭിത്തികൾ ബാഹ്യചർമം അന്തചർമം ജല്ലി ഫിഷ് സ്കൈഫോസോവ കാണ്ഡികകൾ റ്റെലസ്റ്റേഷിയ ആൽസിയൊണേഷിയ കടൽ പേനകൾ അവലംബം പുറംകണ്ണികൾ http://www.ucmp.berkeley.edu/cnidaria/anthozoa.html http://tolweb.org/Anthozoa/17634 Archived 2013-09-22 at the Wayback Machine .
http://www.anthozoa.com/ http://animaldiversity.ummz.umich.edu/site/accounts/pictures/Anthozoa.html http://www.fossilmuseum.net/Tree_of_Life/PhylumCnidaria/classanthozoa.htm http://nationalzoo.si.edu/Animals/Invertebrates/Facts/cnidarians/Anthozoa.cfm Archived 2012-04-25 at the Wayback Machine .
വീഡിയോ http://www.youtube.com/watch?v=z0Q7LgAgW1k കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അന്തോസോവ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന്ത്യ ക്രിറ്റേഷ്യസ് ഇംഗ്ലീഷ് വിലാസം https://ml.wikipedia.org/wiki/Late_Cretaceous System / Period Series / Epoch Stage / Age Age ( Ma ) പാലിയോജീൻ Paleocene Danian younger ക്രിറ്റേഷ്യസ് Upper/ അന്ത്യ ക്രിറ്റേഷ്യസ് Maastrichtian 66.0–72.1 Campanian 72.1–83.6 Santonian 83.6–86.3 Coniacian 86.3–89.8 Turonian 89.8–93.9 Cenomanian 93.9–100.5 Lower/ തുടക്ക ക്രിറ്റേഷ്യസ് Albian 100.5–~113.0 Aptian ~113.0–~125.0 Barremian ~125.0–~129.4 Hauterivian ~129.4–~132.9 Valanginian ~132.9–~139.8 Berriasian ~139.8–~145.0 ജുറാസ്സിക്‌ Upper/ Late Tithonian older Subdivision of the Cretaceous system according to the IUGS , as of July 2012.
ക്രിറ്റേഷ്യസ് ലെ അവസാന ഭൂമിശാസ്ത്ര യുഗം ആണ് അന്ത്യ ക്രിറ്റേഷ്യസ് .
ഇത് 100.5 ദശലക്ഷം വർഷങ്ങൾക്ക് മുമ്പ് തുടങ്ങി 66 ദശലക്ഷം വർഷം മുൻപ് അവസാനിച്ചു.
കാണപ്പെടുന്ന വ്യത്യസ്ത പാറകൾ കാരണം ,ക്രിറ്റേഷ്യസ് പരമ്പരാഗതമായി ലോവർ ക്രിറ്റേഷ്യസ് (തുടക്ക), ഒപ്പം (അന്ത്യ) അപ്പർ ക്രിറ്റേഷ്യസ് എന്നിങ്ങനെ തിരിച്ചിരിക്കുന്നു.
അന്തോണിയോ പിഗാഫേറ്റാ ഇംഗ്ലീഷ് വിലാസം https://ml.wikipedia.org/wiki/Antonio_Pigafetta
പതിനാറാം നൂറ്റാണ്ടിലെ ഒരു വെനീസുകാരൻ പണ്ഡിതനും ലോകസഞ്ചാരിയുമായിരുന്നു അന്തോണിയോ പിഗാഫേറ്റാ (ജനനമരണവർഷങ്ങൾ ഏകദേശം: 1491/1531).
പൗരസ്ത്യദേശത്തേയ്ക്ക് സ്പെയിനിന്റെ പര്യവേഷകസംഘത്തെ നയിച്ച പോർച്ചുഗീസ് നാവികൻ ഫെർഡിനാന്റ് മഗല്ലന്റെ സംഘത്തിലെ അംഗമായിരുന്നു പിഗാഫേറ്റാ.
മഗല്ലന്റെ സഹായിയായി പ്രവർത്തിച്ച പിഗാഫേറ്റാ പര്യവേഷണത്തിന്റെ വിവരങ്ങൾ വിശദമായി രേഖപ്പെടുത്തിയ ഒരു പത്രിക സൂക്ഷിച്ചു.
മഗല്ലന്റെ അഞ്ചു കപ്പലുകളിലൊന്ന്, ഭൂമിചുറ്റിയുള്ള ആദ്യയാത്ര പൂർത്തിയാക്കി യൂറോപ്പിൽ മടങ്ങിയെത്തിയെങ്കിലും മദ്ധ്യഫിലിപ്പീൻസിലെ സെബൂ ദ്വീപിൽ വച്ച് മഗല്ലൻ കൊല്ലപ്പെട്ടിരുന്നു.
യാത്രതിരിച്ച 270-ഓളം സഞ്ചാരികളിൽ 18 പേർ മാത്രമാണ് 1081 ദിവസത്തിനു ശേഷം മടങ്ങിയെത്തിയത്.
അവരിൽ ഒരാളായിരുന്നു പിഗാഫേറ്റാ.
മഗല്ലന്റെ സഞ്ചാരത്തിന്റെ പ്രാധാന്യവും വിശദാംശങ്ങളും  ലോകം ഗ്രഹിച്ചത് 1523-ൽ ഫ്രഞ്ച് ഭാഷയിൽ ആദ്യമായി പ്രസിദ്ധീകരിച്ച പിഗാഫേറ്റായുടെ കുറിപ്പുകളിൽ നിന്നാണ്.
താൻ കണ്ട നാടുകളിലെ ജനതകളുടെ ഭാഷകളും ജീവിതരീതികളും പിഗാഫേറ്റാ ശ്രദ്ധിച്ചിരുന്നു.
സെബൂ ദ്വീപിലെ ഭാഷയായ സെബൂവാനോയെപ്പറ്റി രേഖപ്പെടുത്തപ്പെട്ടിട്ടുള്ള ആദ്യത്തെ പരാമർശം പിഗാഫേറ്റായുടേതാണ്.
ആ ഭാഷയിലെ ഒട്ടേറെ വാക്കുകൾ അർത്ഥസഹിതം അദ്ദേഹം രേഖപ്പെടുത്തിയിരുന്നു.
ഇത് യൂറോപ്യന്മാർക്ക് ആ ഭാഷയിലേക്ക് വഴിതുറന്നു.
അവലംബം ↑ Curiosità - Biblioteca Civica Bertoliana (in Italian) ↑ The Mariner's Museum: Exploration Through the Ages - Antonio Pigafetta ↑ Today in Liternature, Great Books, Good stories Every day - Today's Story, September 8 1522 Pigafetta and Magellan's Voyage കൂടുതൽ വായനയ്ക്ക്
On Open Library.org അന്തോണിയോ പിഗാഫേറ്റായുടെ യാത്രാവിവരണം ഇംഗ്ലീഷ് പരിഭാഷസഹിതം
ഇതു നമ്മുടെ കഥ ഇംഗ്ലീഷ് വിലാസം https://ml.wikipedia.org/wiki/Ithu_Nammude_Katha ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 ഒക്ടോബർ മുതൽ തുടരുന്നു.
രാജേഷ് കണ്ണങ്കരയുടെ സംവിധാനത്തിൽ 2011-ൽ പുറത്തിറങ്ങിയ മലയാളചലച്ചിത്രമാണ് ഇതു നമ്മുടെ കഥ .
പുതുമുഖങ്ങളെ പ്രധാന കഥാപാത്രങ്ങളാക്കി നിർമ്മിക്കുന്ന ഈ ചിത്രത്തിൽ ആസിഫ് അലി , നിഷാൻ , അഭിഷേക്, അനന്യ എന്നിവർ അഭിനയിച്ചു.
ഇതിഹാസ ഇംഗ്ലീഷ് വിലാസം https://ml.wikipedia.org/wiki/Ithihasa
2014ൽ പുറത്തിറങ്ങിയ ഒരു മലയാള സാങ്കൽപ്പിക ഹാസ്യ ചലച്ചിത്രമാണ് ഇതിഹാസ .
ബിനു എസ്. സംവിധാനം ചെയ്തിരിക്കുന്ന ഇതിഹാസയുടെ രചന അനീഷ് ലീ അശോക് ആണു നിർവഹിച്ചിരിക്കുന്നത്.
ഷൈൻ ടോം ചാക്കോ , അനുശ്രീ , ബാലു വർഗീസ് തുടങ്ങിയവരാണ് ഈ ചലച്ചിത്രത്തിൽ പ്രധാന വേഷങ്ങൾ കൈകാര്യം ചെയ്തിരിക്കുന്നത്.
അത്ഭുത ശക്തിയുള്ള മാന്ത്രികമോതിരത്തിന്റെ പ്രവർത്തനത്തിലൂടെ ഒരേ സമയം രണ്ടു പേരുടെ സ്വഭാവങ്ങളും, പെരുമാറ്റങ്ങളും പരസ്പരം മാറിപ്പോകുന്നതാണ് ഈ സിനിമയുടെ പ്രധാന ഇതിവൃത്തം.
ദീപക് ദേവാണ് ഈ ചിത്രത്തിന്റെ സംഗീതസംവിധാനം നിർവഹിച്ചിരിക്കുന്നത്.
അഭിനേതാക്കൾ Shine Tom Chacko as Alby Benedict Anusree as Janaki Balu Varghese as Vikki Swapna Menon as Shreya Divya Prabha as Ann Sunil Sukhada as SI K. Sebastian Ambika Mohan as Sulochana Janaki's mother Valsala Menon as Janaki's grandmother Joy Mathew as the Librarian Nobi as Suresh RJ Mathukutty as Radio FM Anchor Pradeep Kottayam Arunsol as vikki friend ശബ്ദട്രാക്ക് Song Singer(s) "Kannimalare Kanninazhake" Najeem Arshad, Gayathri Suresh "Ambada Njaane Chellada Mone" Deepak Dev, Lonely Doggy, Sannidanandan "Jeevitham Maayapambaram" Ronny Philip, Lonely Doggy അവലംബം ബാഹ്യ ലിങ്കുകൾ Ithihasa ഇന്റർനെറ്റ് മൂവി ഡാറ്റാബേസിൽ
ഇതാണെന്റെ വഴി ഇംഗ്ലീഷ് വിലാസം https://ml.wikipedia.org/wiki/Ithaanente_Vazhi
എം. കൃഷ്ണൻ നായർ സംവിധാനം ചെയ്ത് ശാരദ നിർമ്മിച്ച 1978 ലെ ഇന്ത്യൻ മലയാള ചിത്രമാണ് ഇതാണെന്റെ വഴി .
ഈ ചിത്രത്തിൽ മധു , ശരദ , ജോസ് പ്രകാശ് , ശ്രീമൂലനഗരം വിജയൻ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ചിത്രത്തിൽ കെ ജെ ജോയിയുടെ സംഗീതത്തിൽ ബിച്ചുതിരുമല എഴുതിയ ഗാനങ്ങൾ  ഉണ്ട്.
തമിഴ് ചിത്രമായ എംഗൽ തങ്ക രാജയുടെ റീമേക്കായിരുന്നു ചിത്രം.
താരം വേഷം 1 മധു ഡോ.വിജയൻ / കരിമ്പുലി ഭാർഗവൻ (ഇരട്ട റോൾ) 2 ശാരദ ഡോ.മാലതി 3 ജോസ് പ്രകാശ് പി.കെ.പി.മേനോൻ 4 ശ്രീമൂലനഗരം വിജയൻ വാസു 5 ബഹദൂർ ഗോപി 6 ജയമാലിനി നർത്തകി 7 മണിമാല സീത 8 ഫിലോമിന ബിവി ഉമ്മ 9 വിജയലളിത സരസ 10 ടി.പി. മാധവൻ പോലീസ് ഇൻസ്പെക്ടർ 11 സാധന പങ്കജാക്ഷി പാട്ടുകൾ വരികൾ: ബിച്ചു തിരുമല ഈണം: കെ ജെ ജോയി നമ്പർ.
പാട്ട് പാട്ടുകാർ രാഗം 1 മണിദീപ നാളം എസ് ജാനകി ‌ മേലേ നീലാകാശം എസ് ജാനകി ‌സദാചാരം സദാചാരം പി ജയചന്ദ്രൻ ,കോറസ്‌ സോമരസ ശാലകൾ പി ജയചന്ദ്രൻ , എസ് ജാനകി ‌ പരാമർശങ്ങൾ ബാഹ്യ ലിങ്കുകൾ ഇതാണെന്റെ വഴി (1978) യൂട്യൂബിൽ ഇതാണെന്റെ വഴി (1978) ഇന്റർനെറ്റ് മൂവി ഡാറ്റാബേസിൽ
ഇതിനുമപ്പുറം ഇംഗ്ലീഷ് വിലാസം https://ml.wikipedia.org/wiki/Ithinumappuram
2015 സെപ്റ്റംബർ 14-ന് പുറത്തിറങ്ങിയ ഒരു മലയാളചലച്ചിത്രമാണ് ഇതിനുമപ്പുറം .
ആഗ്ന മീഡിയയുടെ ബാനറിൽ പുറത്തിറങ്ങിയ ഈ ചലച്ചിത്രത്തിന്റെ സംവിധാനം, രചന, നിർമ്മാണം എന്നിവ മനോജ് ആലുങ്കൽ ആണ് ചെയ്തിരിക്കുന്നത്.
റിയാസ് ഖാനും മീര ജാസ്മിനും ആണ് മുഖ്യവേഷങ്ങളിൽ അഭിനയിച്ചിരിക്കുന്നത്.
രുഖ്മിണി (മീര ജാസ്മിൻ) ഒരു ധനിക കുടുംബത്തിലെ അംഗമാണ്.
പറഞ്ഞ് വച്ചതിൻപ്രകാരം കല്യാണം നടക്കേണ്ട അന്ന് കുടുംബത്തിലെ ഒരു പാവപ്പെട്ട യുവാവായ കാർത്തികേയന്റെ (റിയാസ് ഖാൻ) കൂടെ രുഖ്മിണി ഒളിച്ചോടുന്നു.
പണത്തിനുവേണ്ടി കല്യാണം കഴിച്ചതായിരുന്നു കാർത്തികേയൻ.
പക്ഷെ പണം ഒന്നും ലഭിക്കില്ല എന്ന് കാർത്തികേയൻ മനസ്സിലാക്കുന്നു.
കുടുംബം രുഖ്മിണിയെ തള്ളിപ്പറയുന്നു.
അതിന്റെ ദേഷ്യം രുഖ്മിണിയുടെ അടുത്ത് തീർക്കുന്ന കാർത്തികേയൻ, പിന്നീട് ദേവു എന്ന് പേരുള്ള ഒരു പെൺകുട്ടിയുമായി ഒളിച്ചോടുന്നു.
അങ്ങനെ ഇരിക്കെ രുഖ്മിണി ഗർഭിണി ആകുന്നു.
രുഖ്മിണിയുടെ പിന്നീടുള്ള ബുദ്ധിമുട്ടുകളാണ് സിനിമയുടെ ബാക്കി ഭാഗം.
അഭിനേതാക്കൾ റിയാസ് ഖാൻ മീര ജാസ്മിൻ ലക്ഷ്മിപ്രിയ സിദ്ധിഖ് അംബിക മോഹൻ കലാശാല ബാബു കുളപ്പുള്ളി ലീല ലാലു അലക്സ് വിജയകുമാർ നാരായണൺകുട്ടി മീന ഗണേശ് സോന നായർ അവലംബം
ഇതാ ഒരു സ്നേഹഗാഥ
1997 ൽ ക്യാപ്റ്റൻ രാജു സംവിധാനം ചെയ്ത്, വിക്രം, ലൈല നായിക നായകന്മാരായി അഭിനയിച്ച സിനിമയാണ് ഇതാ ഒരു സ്നേഹഗാഥാ.
ക്യാപ്റ്റൻ രാജുവിന്റെ സംവിധാനത്തിൽ വന്ന ഒരേയൊരു ചിത്രമാണിത്.
അഭിനയിച്ചിരിക്കുന്നവർ വിക്രം റോയിയായി ലൈല ഹേമയായി ക്യാപ്റ്റൻ രാജു ഫാദർ ഡാനിയേലായി കെ. P. A. C. Sunny കറിയാച്ചനായി രാജൻ പി. ദേവ് മത്തായിച്ചനായി കൊല്ലം തുളസി രാമൻ നായർ നെടുമുടി വേണു തിലകൻ എൻ. എഫ്. വർഗീസ് കപ്യാരു (റോയിയുടെ പിതാവ്) മാമുക്കോയ ജഗന്നാഥ വർമ്മ ജെ. വി. സോമയാജുലു കവിയൂർ പൊന്നമ്മ
തമിഴ് പതിപ്പ് മണിവണ്ണൻ പുരോഹിതനായി ജെ. ലിവിംഗ്സ്റ്റൺ ഒരു പോലീസ് ഓഫീസറായി അവലംബം പുറത്തേക്കുള്ള കണ്ണികൾ ഇതാ ഒരു സ്നേഹഗാഥ ഇന്റർനെറ്റ് മൂവി ഡാറ്റാബേസിൽ
ആഗുംബെ ഇംഗ്ലീഷ് വിലാസം https://ml.wikipedia.org/wiki/Agumbe
കർണാടകത്തിലെ ഷിമോഗ ജില്ലയിലെ ഒരു ഗ്രാമമാണ് ആഗുംബെ (Agumbe) .
ഇന്ത്യയിൽ ഏറ്റവും അധികം മഴ ലഭിക്കുന്ന പ്രദേശങ്ങളിലൊന്നായ ആഗുംബെയെ 'ദക്ഷിണേന്ത്യയിലെ ചിറാപ്പുഞ്ചി' എന്നു വിശേഷിപ്പിക്കാറുണ്ട്.
വർഷത്തിൽ 11000 മില്ലി മീറ്ററിൽ കൂടുതൽ മഴ പെയ്തതായി രേഖപ്പെടുത്തിയിരിക്കുന്നു.
ലോകപ്പട്ടികയിൽ
യുനെസ്കോ ലോകപൈതൃകപ്പട്ടികയിൽ ഉൾപ്പെടുത്തിയിട്ടുള്ള പശ്ചിമഘട്ട മലനിരകളുടെ ഭാഗമാണ്  ആഗുംബേയിലെ മഴക്കാടുകൾ.
മുഖ്യ ആകർഷണങ്ങൾ സൂര്യാസ്തമന മുനമ്പ്
ആഗുംബെയിലെ സൂര്യാസ്തമന ദൃശ്യം വളരെ മനോഹരമാണ്.
ഉഡുപ്പിയിൽ നിന്ന് ആഗുംബെയിലേക്കുള്ള പാതയിലെ 14-ആം ഹെയർപിൻ വളവിലുള്ള സൂര്യാസ്തമന മുനമ്പ് വിനോദ സഞ്ചാരികളെ ആകർഷിക്കാറുണ്ട്.
വെള്ളച്ചാട്ടങ്ങൾ ആഗുംബെയ്ക്ക് സമീപമുള്ള ഒണകേ അബ്ബി വെള്ളച്ചാട്ടം
നിരവധി വെള്ളച്ചാട്ടങ്ങൾ ഇവിടെയുണ്ട്.
കർണാടകത്തിലെ ഒരു ടൂറിസ്റ്റ് കേന്ദ്രം കൂടിയാണിത്.
ആഗുംബേയ്ക്കടുത്ത് കാട്ടിനുള്ളിലാണ് "ജോഗിഗുണ്ടി" എന്ന ചെറിയ വെള്ളച്ചാട്ടം.
ബർക്കാനാ വെള്ളച്ചാട്ടം: കൊടുംകാട്ടിലൂടെ ഏതാണ്ട് ഏഴു കിലോമീറ്റർ സഞ്ചരിച്ചാണ് വെള്ളച്ചാട്ടത്തിലേക്കത്തേണ്ടത്.
ഇന്ത്യയിലെതന്നെ ഏറ്റവും ഉയരമുള്ള ജലപാതങ്ങളിൽ ഒന്നായ ബർക്കാന സീതാനദിയിലാണ്.
മംഗലാപുരത്തുനിന്ന് ഉഡുപ്പി, ഹെബ്രി വഴി 110 കി.
ആഗുംബേയിലേക്കുള്ള ദൂരം.
ആദിശങ്കരൻ സ്ഥാപിച്ച പ്രശസ്തമായ ശൃംഗേരിമഠം 26 കി.
മീറ്റർ അകലെ.
ദക്ഷിണകർണാടകത്തിലെ മൂന്നു ജില്ല ആഗുംബേയിൽ സംഗമിക്കുന്നെന്നു പറയാം.
മാംഗളൂർ-ശിവമോഗാ റോഡിലെ ആഗുംബേയിലെ നാട്ടുകവലയിൽ മൂന്ന് ചെറിയ കവാടമുണ്ട്.
പ്രധാന റോഡിൽനിന്നു തിരിയുന്ന പാത ചിക്‌മംഗളൂരു ജില്ലയിലേക്ക്.
പടിഞ്ഞാറോട്ട് ഉഡുപ്പി ജില്ല, വടക്കോട്ടു തിരിഞ്ഞാൽ ശിവമോഗ .
ആഗുംബെ മഴക്കാട് ഗവേഷണ കേന്ദ്രം
മഴക്കാടുകളെക്കുറിച്ച് ഗവേഷണത്തിനായുള്ള ഇന്ത്യയിലെതന്നെ ഏക സ്ഥിരംസംവിധാനമായ റെയിൻഫോറസ്റ്റ് റിസർച്ച് സ്റ്റേഷൻ(Agumbe Rainforest research station അഥവാ ARRS)  ഇവിടെ പ്രവർത്തിക്കുന്നു.
പ്രശസ്ത പാമ്പുഗവേഷകനായ റോമുലസ് വിറ്റേക്കറായിരുന്നു ആഗുംബെ റെയിൻ ഫോറസ്റ്റ് റിസർച്ച് സ്റ്റേഷന്റെ സ്ഥാപനത്തിന് നേതൃത്വം നൽകിയത്.
രാജവെമ്പാലകളെ സ്വാഭാവികരീതിയിലും കൃത്രിമസാഹചര്യങ്ങളിലും വളരാനനുവദിക്കുകയും അവയുടെ ജീവിതരീതി നിരന്തരമായി പഠിക്കുകയും ചെയ്യുന്ന ഒരു പ്രധാന ഗവേഷണകേന്ദ്രമാണ് ഇത്.
ആഗുംബെ മഴക്കാടുകളിൽ ധാരാളം രാജവെമ്പാലകളെ കണ്ടു വരുന്നു.
ലോകത്തിൽ തന്നെ ഏറ്റവും അധികം രാജവെമ്പാലകൾ അധിവസിക്കുന്ന പ്രദേശമായ ആഗുംബേയ്ക്ക് രാജവെമ്പാലകളുടെ തലസ്ഥാനം എന്നും വിളിപ്പേരുണ്ട്.
ആഗുംബെയുടെ ഒരു പനോരമിക് ദൃശ്യം മാൽഗുഡി ദിനങ്ങൾ
ആർ കെ നാരായണന്റെ പ്രശസ്തമായ "മാൽഗുഡി ഡേയ്സ്" ടെലിസീരിയലായപ്പോൾ മാൽഗുഡിയായി രൂപംമാറിയത് ഇവിടുത്തെ നാട്ടുമ്പുറങ്ങളായിരുന്നു.
ആഗൊറ ഇംഗ്ലീഷ് വിലാസം https://ml.wikipedia.org/wiki/Agora_(film)
ഈജിപ്റ്റിലെ അലക്സാണ്ട്രിയയിൽ ക്രി.
വ.350 നും 415 നും ഇടയിൽ ജീവിച്ചിരുന്ന പണ്ഡിതയായ സ്ത്രീയായിരുന്നു.
ഹൈപ്പേഷിയ .
അവരുടെ ജീവിതം പ്രതിപാദിക്കുന്ന സിനിമയാണ് ആഗൊറ എന്നത്.
അലെഹാന്ദ്രൊ അമനാബർ എന്ന സ്പാനിഷ് സംവിധായകനാണ് ഈ സിനിമ സംവിധാനം ചെയ്തിരിക്കുന്നത്.
റയ്ചൽ വൈസ് , മാക്സ് മിങ്കെല്ല തുടങ്ങിയവർ പ്രധാന കഥാപാത്രങ്ങളെ അവതരിപ്പിച ഈ പടം 2009 ഒൿടോബർ 9 നാണ് പുറത്തിറങ്ങിയത്.
ആഗുല്ലാസ് പ്രവാഹം ഇംഗ്ലീഷ് വിലാസം https://ml.wikipedia.org/wiki/Agulhas_Current ഈ താൾ മെച്ചപ്പെടുത്തുകയോ ഇതിലുള്ള പ്രശ്നങ്ങൾ സം‌വാദം താളിൽ രേഖപ്പെടുത്തുകയോ ചെയ്യേണ്ടതാണ്‌.
{{ {{{template}}} |1=article
 |date=
 |demospace=
 |multi=
}}{{ {{{template}}}
 |1=article
 |date=
 |demospace=
 |multi= }} അഗുല്ലാസ് പ്രവാഹം
ഇന്ത്യാസമുദ്രത്തിൽ ദക്ഷിണാഫ്രിക്കയുടെ കിഴക്കേ തീരത്തുകൂടി തെക്കുപടിഞ്ഞാറേക്കൊഴുകുന്ന സമുദ്രജലപ്രവാഹമാണ് അഗുല്ലാസ് പ്രവാഹം .
ദക്ഷിണ-അക്ഷാംശങ്ങൾ 25 0 ക്കും 40 0 ക്കും ഇടയ്ക്ക് കരയിൽനിന്നും 480 കി.
അകലംവരെയുള്ള സമുദ്രഭാഗത്താണ് ഈ കടലൊഴുക്ക് അനുഭവപ്പെടുന്നത്.
ഭൂഭ്രമണത്തിന്റെ ഫലമായി ദക്ഷിണാർധഗോളത്തിൽ കാറ്റുകൾ നേർദിശയിൽനിന്നും ഇടത്തോട്ടായി വ്യതിചലിക്കുന്നു.
തെക്കുകിഴക്കൻ വാണിജ്യവാതങ്ങളുടെ പ്രഭാവംമൂലം മധ്യരേഖയ്ക്കു തെക്കുള്ള സമുദ്രഭാഗങ്ങളിൽ കിഴക്കുനിന്നും പടിഞ്ഞാറേക്ക് ജലപ്രവാഹം ഉണ്ടാകുന്നു.
ഇതാണ് ദക്ഷിണ മധ്യരേഖീയ പ്രവാഹം എന്നറിയപ്പെടുന്നത്.
ആഫ്രിക്കൻ തീരത്തെത്തുന്നതോടെ ഇതിന്റെ ഗതി വൻകരയ്ക്കു സമാന്തരമാവും.
രണ്ടായി പിരിഞ്ഞൊഴുകുന്ന ഈ പ്രവാഹത്തിലെ ഒരു ഭാഗം മഡഗാസ്കർ ദ്വീപിനും (മലഗസി റിപ്പബ്ലിക്), ആഫ്രിക്കൻ തീരത്തിനും ഇടയ്ക്കുകൂടി ഒഴുകുന്നു; ഇതാണ് മൊസാംബിക് പ്രവാഹം.
രണ്ടാമത്തെ പിരിവ് മഡഗാസ്കറിന്റെ കിഴക്കൻ തീരത്തുകൂടി തെക്കോട്ടു നീങ്ങുന്നു; ഈ പ്രവാഹങ്ങൾ വീണ്ടും കൂടിച്ചേർന്നാണ് ആഗുല്ലാസ് പ്രവാഹമായിത്തീരുന്നത്.
ഉഷ്ണമേഖലയിൽ ഉയർന്ന അക്ഷാംശങ്ങളിലേക്ക് ഒഴുകുന്നതിനാൽ ആഗുല്ലാസ് പ്രവാഹം ഉഷ്ണപ്രവാഹമാണ്.
ഈ പ്രവാഹത്തിന്റെ ഒരു കൈവഴി ഗുഡ്ഹോപ്പ്മുനമ്പ് ചുറ്റി ദക്ഷിണ അറ്റ്ലാന്റിക്കിലേക്കൊഴുകുന്നു.
പുറംകണ്ണികൾ http://geography.howstuffworks.com/oceans-and-seas/the-agulhas-current.htm Archived 2012-01-25 at the Wayback Machine .
http://oceancurrents.rsmas.miami.edu/indian/agulhas.html Archived 2011-08-20 at the Wayback Machine .
http://www.nsf.gov/news/news_summ.jsp?cntn_id=119293 http://www.britannica.com/EBchecked/topic/9912/Agulhas-Current കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഗുല്ലാസ് പ്രവാഹം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആഗൈറ്റ് ഇംഗ്ലീഷ് വിലാസം https://ml.wikipedia.org/wiki/Augite ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഒരു ശിലാകാരക സിലിക്കേറ്റ് ധാതു ആണ് ആഗൈറ്റ് .
പൈറോക്സീൻ സമൂഹത്തിലെ പ്രമുഖാംഗം.
(Ca,Na)(Mg,Fe,Al)(Si,Al) 2 O 6 .
ഇവ ഏകനതാക്ഷവും(monoclinal) പ്രിസ്മീയ(prismatic)വുമായ പരലുകളായി കാണപ്പെടുന്നു..
ദ്യുതി എന്നർഥം വരുന്ന ആഗ് (Ague) എന്ന ഗ്രീക്ക് പദമാണ് ആഗൈറ്റ് എന്ന പേരിനാധാരം.
പൊതുവേ അഷ്ടഫലകീയം (octagonal) ആയിരിക്കും.
സവിശേഷമായ പരൽരൂപം കൊണ്ടുതന്നെ ആഗൈറ്റിനെ തിരിച്ചറിയാം.
സ്പഷ്ട വിദളനം (cleavage) ഉണ്ട്.
കാഠിന്യം 5-6; ആ.
ഘ: 3.2-3.4.
കാചാഭദ്യുതിയുണ്ട്.
പച്ച മുതൽ കറുപ്പുവരെ വിവിധ നിറങ്ങളിൽ കണ്ടുവരുന്നു.
ഇരുമ്പിന്റെ അംശം അധികമുള്ള ഇനങ്ങൾ ഇളംപച്ച, പച്ച, പാടലം, തവിട്ട് എന്നീ നിറങ്ങളിൽ ആയിരിക്കും.
ഇരുമ്പിന്റെ അംശത്തോടൊപ്പം, അപവർത്തനാങ്കവും വർധിക്കുന്നു.
സ്രോതസ്സുകൾ
ആഗ്നേയശിലകളിൽ സർവസാധാരണമായി ആഗൈറ്റ് അടങ്ങിക്കാണുന്നു.
ക്വാർട്ട്സിന്റെ ആധിക്യമുള്ള ശിലകളിൽ വളരെ വിരളമായിരിക്കും.
ബസാൾട്ടിക ലാവയിലാണ് ധാരാളം കാണുന്നത്; ഓർതോക്ലേസ് , പ്ലാജിയോക്ലേസ് , ഫെൽസ്പാറുകൾ , നെഫെലിൻ , ഒലിവീൻ , ലൂസൈറ്റ് , ഹോൺബ്ളെൻഡ് , മാഗ്നട്ടൈറ്റ് എന്നിവയാണ് ആഗൈറ്റുമായി ചേർന്നുകാണുന്ന മറ്റു ധാതുക്കൾ.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഗൈറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആഗോള-അന്തരീക്ഷ ഗവേഷണപദ്ധതി ഇംഗ്ലീഷ് വിലാസം https://ml.wikipedia.org/wiki/Global_Atmospheric_Research_Programme
അന്തരീക്ഷ നിരീക്ഷണ ലോകസംഘടനയും (World Meteorological Organization) ഇന്റർനാഷണൽ കൗൺസിൽ ഒഫ് സയന്റിഫിക് യൂണിയനും (ICSU) ചേർന്ന് അന്തരീക്ഷ ഗവേഷണത്തിനായി ആവിഷ്കരിച്ചിട്ടുള്ള പദ്ധതി, അന്തരീക്ഷത്തിന്റെ ഘടനയും സ്വഭാവസവിശേഷതകളും ആഗോളതലത്തിൽ ശാസ്ത്രീയമായി മനസ്സിലാക്കുകയാണ് ഈ ഗവേഷണപദ്ധതിയുടെ ഉദ്ദേശ്യം.
ഈ രീതിയിലുള്ള പഠനം ഭൗമാന്തരീക്ഷത്തിന്റെ മൊത്തം സ്ഥിതിയെക്കുറിച്ച് കൃത്യമായ വിവരം ഗ്രഹിക്കുവാൻ സഹായകമാവുന്നതിനു പുറമേ ദിവസക്കണക്കിനു മുതൽ മാസക്കണക്കിനുവരെയുള്ള കാലാവസ്ഥാനിർണയനം സൂക്ഷ്മമായി നിർവഹിക്കുവാനും സൗകര്യമുണ്ടാക്കുന്നു.
താഴെപ്പറയുന്ന രീതിയിലുള്ള ഒരു ദ്വിമുഖപരിപാടിയാണ് ആഗോള-അന്തരീക്ഷ ഗവേഷണപദ്ധതി ഉൾക്കൊള്ളുന്നത്:
അന്തരീക്ഷത്തിന്റെ പ്രത്യേകതകളുടെ നിദർശനങ്ങളായ മാതൃകകൾ രൂപകല്പന ചെയ്ത് പരികലന (computation) രീതിയിൽ അവയുടെ ഗതിവിഗതികൾ പഠിക്കുക.
അന്തരീക്ഷത്തിന്റെ പ്രായോഗികവും നിരീക്ഷണാത്മകവുമായ പഠനത്തിലൂടെ മേല്പറഞ്ഞ പഠനത്തിനു സഹായകമാവുന്ന സ്ഥിതിവിവരങ്ങൾ (data) സംഗ്രഹിക്കുക.
പദ്ധതിയുടെ ഉദ്ഭവം
ദീർഘമായ കാലയളവിലേക്കുള്ള കാലാവസ്ഥാപ്രവചനം സാധിക്കുന്നതിന് താഴെ പറയുന്നവയുടെ ആവശ്യമുണ്ട്: നിലവിലുള്ള നിരീക്ഷണ വ്യവസ്ഥയ്ക്ക് അനുപൂരകമായി ആഗോളതലത്തിൽ സ്ഥിതിവിവരങ്ങൾ സംഗ്രഹിക്കുവാൻപോന്ന ബൃഹത്തായ ഒരു നിരീക്ഷണപദ്ധതി ഉണ്ടാകണം.
വൻതോതിലുള്ള അന്തരീക്ഷ പ്രക്രിയകൾക്ക് ഉത്തേജകമാവുന്ന ചെറുകിട വ്യതിയാനങ്ങളെക്കുറിച്ചുള്ള സൂക്ഷ്മമായ അറിവുണ്ടായിരിക്കണം; എല്ലാറ്റിനുമുപരി ഇലക്ട്രോണിക് കംപ്യൂട്ടറുകളുടെയും പ്രസക്ത മോഡലുകളുടെയും സഹായത്തോടെ കണക്കു കൂട്ടിയുള്ള കാലാവസ്ഥാപ്രവചനത്തിനു സഹായകമായേക്കാവുന്ന ദത്തങ്ങളും ആവശ്യമാണ്.
1957 ഒ. 4-ന് വിക്ഷേപിച്ച സ്പുട്നിക്കും (ആദ്യത്തെ ഉപഗ്രഹം), 1959 ഒ. 13-ന് വിക്ഷേപിച്ച എക്സ്പ്ളോറർ ഉപഗ്രഹവും അന്തരീക്ഷനിരീക്ഷണത്തെ സംബന്ധിക്കുന്ന പുതിയ മണ്ഡലങ്ങളിലേക്കു വെളിച്ചം വീശി.
ഇലക്ട്രോണിക് കംപ്യൂട്ടറുകളുടെ ഉപയോഗം വികസിച്ചതും ജ്യാമിതീയ മാതൃക (geometric model)കളുടെ സഹായത്തോടെ അന്തരീക്ഷ പ്രക്രിയകളെ സംബന്ധിച്ച അറിവുകൾ നേടാനായതും മേല്പറഞ്ഞ കാലത്തെ ശാസ്ത്രീയ നേട്ടങ്ങളായിരുന്നു.
ഇവയുടെ പ്രായോഗിക പ്രയോജനം ലക്ഷ്യമാക്കിയാണ് 1967-ൽ ആഗോള-അന്തരീക്ഷ ഗവേഷണപദ്ധതി രൂപം കൊണ്ടത്.
ആഗോള-ആർദ്രോഷ്ണാവസ്ഥാ നിരീക്ഷണ (World Weather Watch)ത്തിന്റെ ഒരു ഘടകമായാണ് ഈ പദ്ധതി നിലവിൽവന്നത്.
ഇതിനായി പ്രത്യേകം നിയുക്തമായ സമിതി, വിവിധ പ്രശ്നങ്ങളെ വിശകലനം ചെയ്തശേഷം ഒരു ദീർകാലപദ്ധതി എന്ന നിലയിൽ അന്തരീക്ഷ ഗവേഷണം ആഗോളതലത്തിൽ നിലവിൽവരേണ്ടതിന്റെ ആവശ്യകത ചൂണ്ടിക്കാട്ടിയതിനെത്തുടർന്നാണ് ആഗോള-അന്തരീക്ഷ ഗവേഷണപദ്ധതി നിലവിൽ വന്നത്.
അന്തർദേശീയമോ ദേശീയമോ ഒറ്റപ്പെട്ടതോ ആയ കീഴ്ഘടകങ്ങളിലൂടെ നടപ്പിലാക്കിക്കൊണ്ടിരിക്കുന്ന നാനാമുഖമായ പഠനപദ്ധതികൾ ആഗോള-അന്തരീക്ഷഗവേഷണപദ്ധതിയുടെ ഭാഗമാണ്.
ഈ പഠനങ്ങൾ സിദ്ധാന്തപരമോ പ്രായോഗികമോ ആവാം.
ഉദാഹരണത്തിന് സീമാന്തമേഖലകളിലെ ഊർജവിസരണം (energy flux), വികിരണപ്രക്രിയകൾ, ഉഷ്ണമേഖലാ അന്തരീക്ഷത്തിലെ ഊർജവിനിമയരീതികൾ തുടങ്ങിയവ പ്രത്യേക പഠനത്തിനും ഗവേഷണത്തിനും വിധേയമാവുന്ന പ്രശ്നങ്ങളാണ്.
പൊതുവേ പറഞ്ഞാൽ ഈ പദ്ധതിയുടെ കീഴിൽ വരുന്നത് അന്തരീക്ഷത്തിന്റെ മൊത്തത്തിലുള്ളതോ ഭാഗികമോ ആയ സ്വഭാവവിശേഷങ്ങൾ രേഖപ്പെടുത്തുന്നതിനുള്ള പഠനങ്ങളാണ്.
ആഗോളവാതസഞ്ചരണ വ്യവസ്ഥയുടെ ദീർഘകാലസ്ഥിതി മനസ്സിലാക്കി അന്തരീക്ഷ മാതൃകകളെ പരികലനവിധേയമാക്കുവാനും, അതിലൂടെ അന്തരീക്ഷപ്രക്രിയകൾ വിശകലനം ചെയ്യുവാനും ഈ പഠനങ്ങൾ സഹായകമാവുന്നു.
ആഗോള-അന്തരീക്ഷ ഗവേഷണപദ്ധതിയുടെ ഓരോ ഉപപദ്ധതിക്കും ആസൂത്രണവും പ്രയോഗവും കണക്കാക്കുമ്പോൾ അഞ്ചു ഘട്ടങ്ങളുണ്ടായിരിക്കും.
ആദ്യഘട്ടത്തിൽത്തന്നെ ഓരോ ഉപപദ്ധതിയോടും അനുബന്ധിച്ച് പരിഗണിക്കപ്പെടേണ്ട പ്രത്യേക പ്രശ്നങ്ങൾ നിർണയിക്കപ്പെടുന്നു.
ഏതു പ്രദേശത്ത് ഏതവസരത്തിൽ നിരീക്ഷണം നടത്തണമെന്നും എത്രകാലം തുടരണമെന്നും നിരീക്ഷണങ്ങളുടെ സ്വഭാവവും ആവൃത്തിയും എന്തായിരിക്കണമെന്നും വ്യക്തമാക്കുവാൻ ആദ്യഘട്ടം സഹായകമാവുന്നു.
നിരീക്ഷണസംവിധാനത്തിന്റെ സമഗ്രമായ രൂപം ആവിഷ്കരിക്കപ്പെടുന്നത് രണ്ടാം ഘട്ടത്തിലാണ്.
മൂന്നാംപടിയായി ഉപപദ്ധതിയുടെ നടത്തിപ്പിന് ഒരു പ്രവർത്തകസമിതി രൂപീകൃതമാകുന്നു.
ചിലപ്പോൾ ഇത് ഒരു അന്താരാഷ്ട്രസമിതിയായിരിക്കും.
തുടർന്ന് അംഗരാഷ്ട്രങ്ങളുടെ ചുമതലയിൽ സർവകലാശാലകൾ, അക്കാദമികൾ, അന്തരീക്ഷനിരീക്ഷണാലയങ്ങൾ തുടങ്ങിയ കേന്ദ്രങ്ങൾ പ്രസക്തപ്രശ്നങ്ങളുടെ വിവിധവശങ്ങളെ ആസ്പദമാക്കിയുള്ള ഗവേഷണങ്ങളിൽ ഏർപ്പെടുന്നു.
ഇവയുടെ ഫലമായി എത്തിച്ചേരുന്ന നിഗമനങ്ങളെ സമാഹരിച്ചും പരസ്പരം ബന്ധപ്പെടുത്തിയും സാങ്കേതികമായി പുതിയ അറിവുകൾ നേടാനാവുന്നു.
ആഗോള-അന്തരീക്ഷ ഗവേഷണപദ്ധതിയുടെ ഭാഗമായി ഇത്തരത്തിലുള്ള ഗവേഷണ പരമ്പരകൾ നടന്നുവരുന്നു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഗോള-അന്തരീക്ഷ ഗവേഷണപദ്ധതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആഗോള അയൊഡിൻ അപര്യാപ്തതാദിനം
സൂക്ഷ്മ പോഷണമായ അയഡിന്റെ അപര്യാപ്തത  മൂലം മനുഷ്യർക്കുണ്ടാകുന്ന ശാരീരികവും മാനസികവുമായ ആരോഗ്യപ്രശ്നങ്ങളെക്കുറിച്ച്  ജനങ്ങളെ ബോധവൽക്കരിക്കുക എന്ന ലക്ഷ്യത്തോടെ , ലോകമെമ്പാടും എല്ലാ വർഷവും ഒക്ടോബർ 21 ,   ആഗോള അയഡിൻ അപര്യപ്തതാ രോഗനിവാരണ  ദിനമായി ആചരിക്കുന്നു.
ശരീരത്തിന്റെ വളർച്ച മുരടിക്കുക, ബുദ്ധി വികാസക്കുറവ് , ക്രെട്ടിനിസം , ഗർഭം അലസൽ, ചാപിള്ള പിറക്കൽ, ഗോയിറ്റർ ബധിരത തുടങ്ങിയവയക്ക്‌  കാരണം അയഡിന്റെ അപര്യാപ്തത ആണ്.
പ്രതിദിനം ഒരാൾക്ക്‌  100  മുതൽ   150  മൈക്രോഗ്രാം അയഡിൻ ആവശ്യമുണ്ട്.
അയഡിൻ കലർത്തിയ കറിയുപ്പ് ഭക്ഷണത്തിൽ ഉൾപ്പെടുത്തിയാണ് ഈ ആരോഗ്യ പ്രശ്നങ്ങൾ പരിഹരിക്കുന്നത്.
2006  മെയ്‌ 17 മുതൽ, അയഡിൻ ചേർക്കാത്ത ഉപ്പിന്റെ വില്പന ഇന്ത്യ ഒട്ടാകെ കേന്ദ്ര സർക്കാർ നിരോധിച്ചിരിക്കുകയാണ്.
, അവലംബം
ആഗോള ആർദ്രോഷ്ണാവസ്ഥാ നിരീക്ഷണം ഇംഗ്ലീഷ് വിലാസം https://ml.wikipedia.org/wiki/World_Meteorological_Organization
ലോക അന്തരീക്ഷ നിരീക്ഷണ സംഘടന (World Meteorological Organisation)യുടെ ആഭിമുഖ്യത്തിൽ ആഗോളവ്യാപകമായി ഏർപ്പെടുത്തിയിട്ടുള്ള കാലാവസ്ഥാനിരീക്ഷണപദ്ധതിയാണ് ആഗോള-ആർദ്രോഷ്ണാവസ്ഥാ നിരീക്ഷണം .
സംഗ്രഹരൂപത്തിൽ W M O എന്നറിയപ്പെടുന്ന ഈ സംഘടന അന്തരീക്ഷവിജ്ഞാനരംഗത്ത് ശാസ്ത്ര-സാങ്കേതിക വികാസങ്ങൾ മൂലമുണ്ടായിട്ടുള്ള നേട്ടങ്ങളുടെ പ്രയോജനം ലോകമെമ്പാടും ലഭ്യമാക്കുന്നതിന് ഉദ്ദേശിക്കപ്പെട്ടിട്ടുള്ളതാണ്.
അന്തരീക്ഷത്തെ സംബന്ധിച്ച് മാനവരാശിക്കുള്ള അറിവുകൾ വർധിപ്പിക്കുന്നതിനും വ്യാപിപ്പിക്കുന്നതിനും ഈ പദ്ധതി പ്രയത്നിച്ചുവരുന്നു.
ആഗോളനിരിക്ഷണം
അന്തരീക്ഷപ്രക്രിയകൾക്കു ഹേതുവായിത്തീരുന്ന വായു പിണ്ഡങ്ങൾക്കും (air mass) അതുപോലുള്ള ആർദ്രോഷ്ണഘടകങ്ങൾക്കും (weather factors) മനുഷ്യൻ നിർണയിച്ചിട്ടുള്ള അതിരുകളും വിഭജനരേഖകളും ബാധകമല്ലാത്തതിനാൽ, ലോകത്തുള്ള ഒരു രാഷ്ട്രത്തിനും തന്നെ പരസ്പരസഹായം കൂടാതെയുള്ള കാലാവസ്ഥാനിർണയനം സാധ്യമല്ല.
സഞ്ചാരപഥത്തിൽ അപ്പോഴപ്പോഴുണ്ടാകുന്ന ഗുണവ്യതിയാനങ്ങൾ അനുസരിച്ച് ആർദ്രോഷ്ണഘടകങ്ങളുടെ സ്വഭാവവും തത്ഫലമായുണ്ടാവുന്ന അന്തരീക്ഷ പ്രക്രിയകളും മാറുന്നു.
തന്നിമിത്തം കാലാവസ്ഥാ പ്രവചനം (Weather forecasting) കൃത്യമായി നിർവഹിക്കുന്നതിന് ആഗോളവ്യാപകമായ നിരീക്ഷണം ആവശ്യമാണ്.
ഇതിന്റെ അടിസ്ഥാനത്തിൽ അന്തരീക്ഷനിരീക്ഷണരംഗത്ത് സാർവലൌകികമായ വ്യവസ്ഥകൾ ഒരു നൂറ്റാണ്ട്|നൂറ്റാണ്ടിനു]] മുൻപു മുതൽത്തന്നെ നിലവിൽ വന്നിട്ടുണ്ട്.
എന്നാൽ ഈ രംഗത്തുണ്ടായ വൻപിച്ച സാങ്കേതികവികാസം ഇക്കാര്യത്തിൽ പുതിയ ഒരു സമീപനം ആവശ്യമാക്കിത്തീർത്തു.
കൃത്രിമോപഗ്രഹങ്ങൾ, ഇലക്ട്രോണിക് കംപ്യൂട്ടറുകൾ, ആൾസഹായമില്ലാതെ പ്രവർത്തിക്കുന്ന നിരീക്ഷണയന്ത്രങ്ങൾ, സമുദ്രോപരിതലത്തിൽ പ്രവർത്തിക്കുന്ന പൊങ്ങുകൾ (meteorological buoys) തുടങ്ങിയവയുടെ സഹായത്തോടെ കൃത്യമായി കാലാവസ്ഥാപ്രവചനം നടത്തുന്ന ഒരു സ്ഥിതി സംജാതമായിട്ടുണ്ട്.
പക്ഷേ, ഇവയിലൂടെ ഗ്രഹിക്കപ്പെടുന്ന വിവരങ്ങൾ ലോകത്തിന്റെ ഏതു കോണിലേക്കും അപ്പപ്പോൾ വിനിമയം ചെയ്തെത്തിക്കേണ്ടത് അത്യാവശ്യമാണ്.
ഇതിനുവേണ്ട അന്താരാഷ്ട്ര സഹകരണവും വിനിമയവ്യവസ്ഥയും ആണ് ആഗോള ആർദ്രോഷ്ണാവസ്ഥാനിരീക്ഷണത്തിന് പ്രചോദകമായിത്തീർന്നത്.
ഈ പദ്ധതിയുടെ പ്രവർത്തനങ്ങൾ മൂന്നായി വിഭജിക്കാം.
ആഗോള നിരീക്ഷണ വ്യവസ്ഥ ആഗോള വാർത്താവിനിമയ വ്യവസ്ഥ ആഗോള നിരീക്ഷണ കേന്ദ്രങ്ങൾ ആഗോള നിരീക്ഷണവ്യവസ്ഥ
ലോകത്തിന്റെ നാനാഭാഗത്തുനിന്നുമായി ആർദ്രോഷ്ണാവസ്ഥയെ സംബന്ധിച്ച് ആകാവുന്നിടത്തോളം സ്ഥിതിവിവരങ്ങൾ ശേഖരിക്കുകയും അവയുടെ സഹായത്തോടെ കൃത്യമായ പ്രവചനം സാധ്യമാക്കുകയുമാണ് ആദ്യത്തെ ലക്ഷ്യം.
നിലവിലുള്ള അന്തരീക്ഷനിരീക്ഷണ കേന്ദ്രങ്ങൾ ഭൂതലത്തിന്റെ ഏതാണ്ട് നാലിലൊരു ഭാഗത്തെ മാത്രമേ നിരീക്ഷണവിധേയമാക്കുന്നുള്ളു.
ഉപര്യന്തരീക്ഷത്തെ സംബന്ധിച്ചു ഗ്രഹിക്കപ്പെടുന്ന വിവരങ്ങൾ നന്നേ അപര്യാപ്തവുമാണ്.
ഈ കുറവു പരിഹരിക്കുവാൻ ആഗോള-ആർദ്രോഷ്ണാവസ്ഥാനിരീക്ഷണത്തിന്റെ ഭാഗമായി വിവിധയിനത്തിലുള്ള പുതിയ നിരീക്ഷണകേന്ദ്രങ്ങൾ കൂടുതൽ കൂടുതൽ സ്ഥാപിക്കുവാനുള്ള ശ്രമം നടന്നുവരുന്നു.
ഭൂമിയെ പ്രദക്ഷിണം ചെയ്യുന്ന പ്രത്യേക കൃത്രിമോപഗ്രഹങ്ങൾവഴി ആർദ്രോഷ്ണാവസ്ഥയെ സംബന്ധിച്ച സ്ഥിതിവിവരങ്ങൾ ഗ്രഹിക്കുകയാണ് മറ്റൊരു പരിപാടി.
ഈ ഉപഗ്രഹങ്ങളിൽ ഘടിപ്പിച്ചിട്ടുള്ള പ്രത്യേക ക്യാമറകൾ വഴി ലഭിക്കുന്ന മേഘാവരണത്തിന്റെ ഛായ ഭൂമിയിലെ വിവിധകേന്ദ്രങ്ങളിൽ പകർത്തപ്പെടുന്നതിനെത്തുടർന്ന്, മേഘാവരണത്തിന്റെ ആഗോളസ്ഥിതിയും അതോടനുബന്ധിച്ച് രൂപംകൊള്ളാവുന്ന അന്തരീക്ഷപ്രക്രിയകളും നിരീക്ഷകർക്ക് ബോധ്യമാവുന്നു.
ആർദ്രോഷ്ണഘടകങ്ങളുടെ ഊർധ്വ (lvertica) ദിശയിലുള്ള സ്ഥിതിവിവരം ശേഖരിക്കുന്നതിന് കൃത്രിമോപഗ്രഹങ്ങളിൽ ലേസറുകൾ ഘടിപ്പിക്കുന്നു.
അന്തരീക്ഷത്തിന്റെ ലംബദിശയിലുള്ള വിധാനം മനസ്സിലാക്കുന്നതിന് കാലാവസ്ഥാനിരീക്ഷണത്തിനായുദ്ദേശിച്ചുള്ള പ്രത്യേകയിനം റോക്കറ്റുകൾ വിക്ഷേപിക്കുന്ന പതിവും നിലവിൽ വന്നിട്ടുണ്ട്.